
46 DR 30.10.2012 

 
Ini kerana ianya boleh membantu anak-anak muda Kuala Krai sebagai satu 

saluran kedua untuk menambah pengetahuan dalam bidang teknikal ini. Pernah dua atau 
tiga tahun yang lepas terdapat permohonan daripada berpuluh-puluh orang anak muda 
yang tidak dapat melanjut ke IPTA ataupun IPTS cuba untuk memohon kursus-kursus 
teknikal ini. Jadi, mungkin boleh kita salurkan ke tempat-tempat yang lain tetapi alangkah 
baiknya kalau di Kuala Krai ini diwujudkan sekali di bawah MARA ini dan juga bersekali 
dengan mungkin kerjasama dengan KESEDAR ini. 

Jadi, kita harap kedua-dua peranan KESEDAR dalam pembangunan infrastruktur 
dan juga membantu bersama-sama dengan MARA misalnya untuk pendidikan ini dapat 
dilaksanakan. Kalau tidak Tuan Pengerusi, kita risau KESEDAR yang begitu besar kawasan 
yang dijaganya tetapi peruntukannya sekadar lebih kurang RM32 juta, mungkin tidak dapat 
melaksanakan objektif yang saya bacakan tadi, yang cukup besar dan mungkin sudah ada 
bunyi-bunyi Tuan Pengerusi supaya KESEDAR ini dimansuhkan sahaja. Saya rasa kalau 
kita berikan perhatian mungkin KESEDAR boleh memainkan peranan betul-betul boleh 
memajukan kawasan Kelantan selatan ini. Itu sahaja Tuan Pengerusi. Terima kasih. 

Tuan Pengerusi [Datuk Dr. Wan Junaidi bin Tuanku Jaafar]: Ya Yang 
Berhormat Tangga Batu. 

 

3.16 ptg. 

Datuk Wira Ir. Haji Idris bin Haji Haron [Tangga Batu]: Terima kasih Tuan 
Pengerusi. Butiran 100400 – Penajaan Pelajar Cemerlang. Saya mengambil nota apa yang 
disebut oleh Yang Berhormat Pasir Mas berkaitan dengan penajaan pelajar-pelajar 
cemerlang. 

Tuan Pengerusi, kita amat bersetuju bahawa pelajar-pelajar cemerlang di bawah 
tajaan kerajaan, JPA dan juga yang setaraf dengannya meletakkan keputusan straight A+ 
maknanya kesemuanya A+ bagi melanjutkan pelajaran di bidang-bidang yang strategik 
seperti perubatan, kejuruteraan, undang-undang dan sebagainya. Saya mengambil kira 
peranan MARA di sana apabila pelajar-pelajar yang kurang bernasib baik umpamanya 
pelajar-pelajar di luar bandar. Dari sembilan mata pelajaran di peringkat SPM umpamanya 
diambil oleh pelajar-pelajar ini tetapi hanya satu mata pelajaran menyebabkan pelajar itu 
tidak mendapat keputusan straight A’s. Jadi, di manakah kedudukan pelajar ini?  

Kalau boleh peruntukan yang besar ini, sebahagiannya mengambil kira 
kelonggaran diberikan kepada pelajar-pelajar di luar bandar yang tidak berkemampuan 
dalam mata pelajaran bahasa Inggeris umpamanya. Dapat 8A+ satu ‘B’. Jadi, malang bagi 
pelajar ini kalau cita-citanya umpamanya boleh membawa satu perubahan mobiliti sosial di 
peringkat keluarga dan masyarakat secara menegak terbantut. Jadi, minta kalau boleh 
kelonggaran di sana diberikan kepada pelajar-pelajar luar bandar. 

Kedua Tuan Pengerusi, Butiran 100500 – Program Pendidikan Tinggi Malaysia-
Jepun. Saya mengucapkan tahniah kepada kementerian kerana selama ini 15 kombinasi 
universiti-universiti di Jepun mengiktiraf MARA sebagai satu-satunya penaja yang masih 
lagi konsisten. Masih lagi kekal dengan semangat penajaan pelajar-pelajar dan menghantar 
pelajar-pelajar di Jepun untuk menuntut di bidang kejuruteraan. Kebanyakan pelajar-pelajar 
ini adalah cream of the crop, maknanya yang betul-betul cemerlang, yang diletakkan di 15 
universiti, gabungan di Jepun. Kesemuanya technical university, kerajaan, awam dan juga 
swasta yang telah membuktikan keupayaan mereka, menjadi pelajar-pelajar cemerlang dan 
terpilih di sana. 

Tuan Pengerusi, saya juga maklum bahawa kita mempunyai satu institusi 
pengajian tinggi kerjasama Malaysia dan Jepun yang secara ringkasnya disebut sebagai 
MJIUT satu ketika dahulu. Apa jadi dengan MJIUT ini? Yang saya faham tapaknya berada 
di Beranang yang akan menjadikan Malaysia sebagai sebuah hab untuk bukan sahaja 
mendidik anak-anak dengan budaya, cara kerja orang-orang Jepun ini, anak-anak di 
Malaysia. Bahkan kita akan menjadi feeder, menjadi pembekal perkhidmatan kepada 
seluruh Nusantara. Apa jadi dengan konsep MJIUT ini? 

Saya juga ingin bertanya dengan kementerian Tuan Pengerusi bagaimana dengan 
pelajar-pelajar kita yang cemerlang di peringkat ijazah sarjana muda yang pulang dengan 
keputusan kesemuanya ‘A’ Tuan Pengerusi, four flat yang balik kemudian ditempatkan 
hanya di kilang-kilang produksi dan pengeluaran.  



Ini kerana ianya boleh membantu anak-anak muda Kuala Krai sebagai satu saluran kedua untuk menambah pengetahuan dalam bidang teknikal ini. Pernah dua atau tiga tahun yang lepas terdapat permohonan daripada berpuluh-puluh orang anak muda yang tidak dapat melanjut ke IPTA ataupun IPTS cuba untuk memohon kursus-kursus teknikal ini. Jadi, mungkin boleh kita salurkan ke tempat-tempat yang lain tetapi alangkah baiknya kalau di Kuala Krai ini diwujudkan sekali di bawah MARA ini dan juga bersekali dengan mungkin kerjasama dengan KESEDAR ini. Jadi, kita harap kedua-dua peranan KESEDAR dalam pembangunan infrastruktur dan juga membantu bersama-sama dengan MARA misalnya untuk pendidikan ini dapat dilaksanakan. Kalau tidak Tuan Pengerusi, kita risau KESEDAR yang begitu besar kawasan yang dijaganya tetapi peruntukannya sekadar lebih kurang RM32 juta, mungkin tidak dapat melaksanakan objektif yang saya bacakan tadi, yang cukup besar dan mungkin sudah ada bunyi-bunyi Tuan Pengerusi supaya KESEDAR ini dimansuhkan sahaja. Saya rasa kalau kita berikan perhatian mungkin KESEDAR boleh memainkan peranan betul-betul boleh memajukan kawasan Kelantan selatan ini. Itu sahaja Tuan Pengerusi. Terima kasih. Tuan Pengerusi [Datuk Dr. Wan Junaidi bin Tuanku Jaafar]: Ya Yang Berhormat Tangga Batu. 3.16 ptg. Datuk Wira Ir. Haji Idris bin Haji Haron [Tangga Batu]: Terima kasih Tuan Pengerusi. Butiran 100400- Penajaan Pelajar Cemerlang. Saya mengambil nota apa yang disebut oleh Yang Berhormat Pasir Mas berkaitan dengan penajaan pelajar-pelajar cemerlang. Tuan Pengerusi, kita amat bersetuju bahawa pelajar-pelajar cemerlang di bawah tajaan kerajaan, JPA dan juga yang setaraf dengannya meletakkan keputusan straight A+ maknanya kesemuanya A+ bagi melanjutkan pelajaran di bidang-bidang yang strategik seperti perubatan, kejuruteraan, undang-undang dan sebagainya. Saya mengambil kira peranan MARA di sana apabila pelajar-pelajar yang kurang bernasib baik umpamanya pelajar-pelajar di luar bandar. Dari sembilan mata pelajaran di peringkat SPM umpamanya diambil oleh pelajar-pelajar ini tetapi hanya satu mata pelajaran menyebabkan pelajar itu tidak mendapat keputusan straight A's. Jadi, di manakah kedudukan pelajar ini? Kalau boleh peruntukan yang besar ini, sebahagiannya mengambil kira kelonggaran diberikan kepada pelajar-pelajar di luar bandar yang tidak berkemampuan dalam mata pelajaran bahasa Inggeris umpamanya. Dapat 8A+ satu 'B'. Jadi, malang bagi pelajar ini kalau cita-citanya umpamanya boleh membawa satu perubahan mobiliti sosial di peringkat keluarga dan masyarakat secara menegak terbantut. Jadi, minta kalau boleh kelonggaran di sana diberikan kepada pelajar-pelajar luar bandar. Kedua Tuan Pengerusi, Butiran 100500- Program Pendidikan Tinggi Malaysia- Jepun. Saya mengucapkan tahniah kepada kementerian kerana selama ini 15 kombinasi universiti-universiti di Jepun mengiktiraf MARA sebagai satu-satunya penaja yang masih lagi konsisten. Masih lagi kekal dengan semangat penajaan pelajar-pelajar dan menghantar pelajar-pelajar di Jepun untuk menuntut di bidang kejuruteraan. Kebanyakan pelajar-pelajar ini adalah cream of the crop, maknanya yang betul-betul cemerlang, yang diletakkan di 15 universiti, gabungan di Jepun. Kesemuanya technical university, kerajaan, awam dan juga swasta yang telah membuktikan keupayaan mereka, menjadi pelajar-pelajar cemerlang dan terpilih di sana. Tuan Pengerusi, saya juga maklum bahawa kita mempunyai satu institusi pengajian tinggi kerjasama Malaysia dan Jepun yang secara ringkasnya disebut sebagai MJIUT satu ketika dahulu. Apa jadi dengan MJIUT ini? Yang saya faham tapaknya berada di Beranang yang akan menjadikan Malaysia sebagai sebuah hab untuk bukan sahaja mendidik anak-anak dengan budaya, cara kerja orang-orang Jepun ini, anak-anak di Malaysia. Bahkan kita akan menjadi feeder, menjadi pembekal perkhidmatan kepada seluruh Nusantara. Apa jadi dengan konsep MJIUT ini? Saya juga ingin bertanya dengan kementerian Tuan Pengerusi bagaimana dengan pelajar-pelajar kita yang cemerlang di peringkat ijazah sarjana muda yang pulang dengan keputusan kesemuanya 'A' Tuan Pengerusi, four flat yang balik kemudian ditempatkan hanya di kilang-kilang produksi dan pengeluaran.